laion/Wikipedia-Exotic huggingface dataset:
כדורית

האם התכוונתם ל... תא דם – מוכר גם בשם כדורית דם כדורית (מכונת כתיבה) – מכונת כתיבה מתוצרת IBM כדורית (סוג) – סוג של עכביש ממשפחת הכדורניים כדורית אדומה – מין של עכביש ממשפחת הכדורניים אברציה כדורית – אברציה אופטית שמקורה בצורתן הכדורית של עדשות או מראות
עונת 2019/2020 בליגת העל בכדורגל נשים

עונת 2019/2020 בליגת העל בכדורגל נשים הייתה העונה ה-22 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-21 בנובמבר 2019 והופסקה ב-13 במרץ 2020 בעקבות התפרצות נגיף הקורונה בישראל. מ.כ. רמת השרון הוכרזה כאלופה ואף קבוצה לא ירדה ליגה. הקבוצה שסיימה ראשונה בליגה הלאומית בעונת 2018/2019 והצטרפה לליגת העל לקראת עונה זו הייתה מכבי בנות עמק חפר. הליגה הסדירה תכלול 8 קבוצות שישחקו ביניהן במשך 2 סיבובים בני 7 משחקים כל אחד - 14 מחזורים בסך הכל. לאחר מכן תפוצל הליגה לפלייאוף עליון ופלייאוף תחתון (בכל פלייאוף 4 קבוצות שישחקו ביניהן במשך 2 סיבובים בני 3 משחקים כל אחד) שיכללו תוספת של 6 מחזורים לעונה הסדירה ובסה"כ 20 מחזורים. על ניצחון במשחק מוענקות שלוש נקודות, ונקודה בודדת מוענקת על תיקו. עקב מחלוקת בין משרד הספורט לבין התאחדות לכדורגל ולקבוצות ליגת העל לנשים, לא הועברו תקציבים לקבוצות והיה ספק אם העונה תיפתח כלל. הקבוצות איימו בהשבתת הליגה ופנו לבג"ץ בטענה להפליה מגדרית. לאחר הדיון בבג"ץ ועוד לפני שנקבע פסק הדין בנושא הסכים משרד הספורט להעביר את התקציבים שהתחייב אליהם ובעקבות כך הקבוצות הסכימו לפתוח את הליגה. כיוון שהחלטה זו התקבלה במועד מאוחר מאוד, הקבוצות לא הספיקו להיערך בזמן ופתיחת העונה נדחתה לסוף נובמבר. במהלך העונה הסדירה הפתיעה העולה החדשה, מכבי בנות עמק חפר, כשהצליחה לסיים במקום הרביעי ולהעפיל לפלייאוף העליון. עם סיום העונה הסדירה וכשבוע לפני תחילת הפלייאוף, הוחלט על הפסקת הליגה עד להודעה חדשה בעקבות התפרצות נגיף הקורונה בישראל. ב-14 באפריל הודיעה ההתאחדות לכדורגל על הפסקת הליגה ומ.כ. רמת השרון הוכרזה כאלופה בפעם השנייה בתולדותיה וייצגה את המדינה במוקדמות ליגת האלופות. הליגה כללה 8 קבוצות, 7 ששיחקו בליגה בעונת 2018/2019, אליהן הצטרפה מכבי בנות עמק חפר שהעפילה מהליגה הלאומית. גביע המדינה בכדורגל נשים 2019/2020 עונת 2019-2020 ליגת על נשים, באתר ההתאחדות לכדורגל בישראל העונה הייתה צפויה להסתיים במאי, אך הסתיימה בפועל אחרי המחזור ה-14 עקב הפסקתה של הליגה בגלל מגפת הקורונה עקב מגפת הקורונה העונה הופסקה, וב-13 באפריל 2020 הכריזה ההתאחדות רשמית על זכייתה של מ.כ. רמת השרון בתואר לאחר שהובילה את הליגה, והשתתפותה בליגת האלופות בעונה לאחר מכן גידי ליפקין, ‏תמה העונה בליגות החובבים ובליגות הנשים והנוער, באתר ONE‏, 13 באפריל 2020 גיל לוין, ‏קבוצות הנשים שוקלות להשבית את הליגה, באתר ערוץ הספורט, 16 ביולי 2019 ליאור ברטל, ‏המדינה לבג"ץ: נגדיל את תקציבי כדורגל הנשים, על-חשבון ענפי ספורט אחרים, באתר דבר העובדים בארץ ישראל, 8 באוקטובר 2019 גידי ליפקין, ‏בדיחה: ליגת הנשים תפתח באיחור של חודש, באתר ONE‏, 17 באוקטובר 2019 נדב צנציפר ומשה שיינמן, הופסקו כל משחקי ליגות הכדורגל, באתר ynet, 13 במרץ 2020 ליאור ברטל, ‏ליגת העל לנשים בכדורגל הופסקה בשל הקורונה, רמת השרון הוכרזה כאלופה, באתר דבר העובדים בארץ ישראל, 13 באפריל 2020
קאדאר (שפה)

קאדאר (באנגלית: Kadar) היא שפה דראווידית דרומית המדוברת באזורים קרלה וטמיל נאדו שבהודו. כמות דוברי השפה יורדת והיא נמצאת בסיכון. כ-51% מדוברי קאדאר כשפת אם בקרלה יודעים קרוא וכתוב וכ-56% מדוברי השפה בטמיל נאדו יודעים קרוא וכתוב. Kadar, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
קורומבה

האם התכוונתם ל... קורומבה (ברזיל) – עיר גבול בברזיל קורומבה אטאפדי – שפה דראווידית בטה קורומבה – שפה דראווידית קורומבה קאנדה – שפה דראווידית מולו קורומבה – שפה דראווידית
דייזי קנדי

דייזי פאולר קנדי (באנגלית: Daisy Fowler Kennedy;‏ 16 בינואר 1893 – 30 ביולי 1981) הייתה כנרת קונצרטים ילידת אוסטרליה. קנדי נולדה בבורה בורה, 160 ק"מ צפונית לאדלייד, להורים ממוצא סקוטי ואירי. אביה, ג'וזף א. קנדי, היה מנהל בית ספר יסודי ונשיא איגוד המורים של בתי הספר הציבוריים בדרום אוסטרליה" במשך שלוש שנים למדה בקונסרבטוריון אלדר באדלייד אצל הרמן הייניקה. בהמשך למדה שנה באופן פרטי אצל אוטאקר סבצ'יק בווינה והמשיכה לעוד שנתיים במֵייְסְטֶר-שוּלֶה בווינה. קנדי הופיעה בלונדון בשנת 1911 והרבתה במסעות קונצרטים באירופה, בארצות הברית, באוסטרליה ובניו זילנד. ב-15 באפריל 1914 נישאה לפסנתרן היהודי יליד אוקראינה בנו מויסביץ'. בתם, תפאורנית התיאטרון טניה מויסביץ' נולדה בדצמבר של אותה שנה. לאחר גירושיה ממויסביץ', נישאה קנדי למחזאי והמשורר האנגלי ג'ון דרינקווטר. קנדי הייתה דודנית של הצ'לן לורי קנדי, ולפי כך היא קשורה גם אל בנו של לורי, הצ'לן ג'ון קנדי, ואל נכדו, הכנר נייג'ל קנדי. דייזי קנדי, באתר MusicBrainz (באנגלית) הרג'יסטר של אדלייד, כרך LXXIX, גיליון 21,075, "כנרת דרום-אוסטרלית" 29 במאי 1914 'Kennedy, Irvine Robert Laurie (Lauri) (1896–1980)' פיטר קמפבל, מילון אוסטרלי ביוגרפי,כרך 17, הוצאת אוניברסיטת מלבורן, עמ' 618-617
רומן ארוטי

רומן ארוטי הוא רומן שנכתב על התפתחות קשר רומנטי באמצעות אינטראקציה מינית. המין הוא חלק מובנה מהסיפור, צמיחת הדמויות והתפתחות מערכת היחסים. לאינטראקציה המינית ברומן ארוטי יש משמעות שהיא מעבר לביטוי של מערכת היחסים בין הגיבורים. המין הוא משמעותי לעלילה, בין אם היא נסובה סביבו כי הגיבורים עוברים תהליך רגשי שקשור למין או שהמין מבטא מערך תפקידים שחשוב לעלילה. לא כל רומן שיש בו מין הוא בהכרח רומן ארוטי, אבל בכל רומן ארוטי יש מין ולרוב הרבה ממנו. ברומן ארוטי, הרומן הוא מוקד העיקרי של קו העלילה, הוא מאופיין בתכנים מינים, לרוב התכנים מפורשים לפרטי פרטים ומכילים מילים גסות, כך שהקורא יכול לדמיין את הסיטואציה ולהבין בדיוק מה הולך. הרומן הארוטי, מוציא את הקורא מעבר לחדר השינה המסורתי ופותח עולם שהיה חסום בפניו. הרומן יכול להכיל אלמנטים שונים מתתי הז'אנר האחרים של הרומן הרומנטי ומצבים שונים, כמו: פנטזיה, אימה, רומן היסטורי להט"ב מסתורין, הומור, מותחן, רומן על טבעי, מדע בדיוני, רומן ויקטוריאני, רומן מערבי, BDSM (רך), מין אנאלי ועוד. בסופו של דבר, הכל הולך ברומן הארוטי, כל עוד הוא נשמע לחוקי הרומן הרומנטי. רומן ארוטי אפל הוא תת-ז'אנר ברומן הארוטי והוא נוגע לרוב בנקודות רגישות ואסורות בחברה, בספרים הללו יש אלמנט ארוטי חושני ובו זמנית מעוות, כמו: חטיפות, אלימות (פיזית, מילולית או מינית), עינויים, זנות, גילוי עריות, מין ללא הסכמה או הסכמה בכפייה, פנטזיות אונס, סטוקינג, סחר במין, עבדות מינית, BDSM קשה, התנקשות, רוצחים סדרתיים, נקמה וכל דבר שיכול להתפרש כטאבו בחברה. רומן ארוטי כולל דמויות מפותחות, קו העלילה הוא סיפור אהבה מרכזי עם אפשרות לעלילות משנה, המין ממלא תפקיד עמוק במסע של הדמויות לעבר האהבה. הדמויות הראשיות ברומן יכולות להתקיים גם בלי המין זמן רב אך יגרם להם סבל רב בעקבות כך. בסופו של הרומן הארוטי, הזוג הראשי "מנצח" את כל התלאות שעברו והם חיים באושר ועושר (HEA - Happily Ever After). ארוטיקה (פורנוגרפיה) אף על פי שהיא דומה לרומן הארוטי, היא סיפור בו המין ממלא תפקיד מרכזי ללא קו עלילה. לדמות יכולים להיות שותפים רבים לאורך כל קו העלילה, המין סתמי יותר - הוא ללא השלכות והמשתתפים בדרך כלל לא גומרים יחד. בסופו של דבר, שני הצדדים מתרחקים ולא נפגשים שוב. סיפורים אלה בדרך כלל קצרים שכן אין קו עלילה שמחזיק את הסיפור. רומן רומנטי ספרות ארוטית רומן ארוטי באתר הוצאת אהבות רומנים ארוטים באתר goodreads רומן רומנטי ותתי הז'אנר שלו באתר של הRWA, איגוד הסופרים הרומנטיים של אמריקה מהי רומנטיקה ארוטית? על ידי סילביה דיי, 2005 ההבדל בין רומן ארוטי לארוטיקה על ידי קנדיס גלימר, ינואר 2014 מה זה בכלל רומנטיקה אפלה? על ידי יעל כהן, דצמבר 2018
אופיר נצר

אופיר נצר (נולדה ב-13 במאי 1996) היא מתעמלת ישראלית, אלופת ישראל לשנת 2018 ואלופת המכביה (2017) במכשיר הקפיצות. אופיר נצר נולדה וגדלה במושב מולדת. האליפות אירופה בשנת 2013 אשר נערכה במוסקבה, סיימה נצר במקום הרביעי בגמר מכשיר הקפיצות עם ציון ממוצע של 14.166 נקודות. בשנת 2017, זכתה נצר במדליית זהב במכשיר הקפיצות במכביה העשרים עם תוצאה של 13.438 נקודות. בשנת 2018 זכתה נצר במדליית הזהב במכשיר הקפיצות בטורניר סומבטהיי מסבב גביע העולם כאשר סיימה עם ציון ממוצע של 13.600 נקודות, זאת לאחר שהעפילה לגמר מהמקום השמיני. באותה השנה זכתה נצר באליפות ישראל בקרב-רב עם תוצאה של 47.550 נקודות. נצר גם זכתה במדליות זהב על כל ארבעת המכשירים באליפות זו. באליפות העולם 2021 שנערכה ביפן, סיימה נצר במקום השישי בגמר מכשיר הקפיצות כאשר סיימה עם ציון ממוצע של 13.616 נקודות. לגמר היא העפילה מהמקום השמיני במוקדמות עם ציון ממוצע של 13.516 נקודות והפכה למתעמלת הישראלית הראשונה שמעפילה לגמר באליפות עולם. נצר היא בוגרת תואר ראשון בחינוך וחברה, עם התמחות בספורט בקריה האקדמית אונו אופיר נצר, ברשת החברתית אקס (טוויטר) אופיר נצר, ברשת החברתית אינסטגרם אופיר נצר, באתר התאחדות ההתעמלות הבין-לאומית אופיר נצר באתר התאחדות ההתעמלות הבינלאומית מערכת וואלה! ספורט‏, מכביה 2017: שליטה ישראלית בהתעמלות, זהב למישה זילברמן, באתר וואלה, 11 ביולי 2017 אורן אהרוני, מכובד: אופיר נצר סיימה במקום השישי בשולחן הקפיצות באליפות העולם, באתר ynet, 23 באוקטובר 2021 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
טקס פרס אמי לבידור בפריים טיים ה-69

טקס פרס אמי לבידור בפריים טיים ה-69 (באנגלית: 69th Primetime Emmy Awards) להענקת פרס אמי של האקדמיה האמריקאית לטלוויזיה, אומנויות ומדעים (אנ') (ATAS) למיטב תוכני הטלוויזיה ששודרו בשעות הפריים טיים של שנת 2017 נערך בתיאטרון מיקרוסופט שבלוס אנג'לס, קליפורניה, ב-17 בספטמבר 2017 באירוחה של רשת CBS. את הטקס אירח הקומיקאי סטיבן קולבר. בטקס צפו 11.4 מיליון צופים, באחוזי צפייה דומים לטקסים בשנים הקודמות. טקס פרס אמי האומנותי לבידור בפריים טיים ה-69, המשלים לטקס זה, נערך בין ה-9 ל-10 בספטמבר. את הטקס פתח המנחה סטיבן קולבר עם שיר ומונולוג שתיאר בהומור את מצבו הגרוע של העולם תחת הנשיא דונלד טראמפ. במהלך המונולוג, שון ספייסר, דובר הבית הלבן לשעבר, הופיע בו טען כי טקס האמי יהיה טקס האמי "עם כמות הצופים הגדולה ביותר אי פעם, נקודה." בפרודיה של האמירה של עצמו בדבר טקס ההשבעה של הנשיא טראמפ. גם בדיחות נוספות בהמשך הטקס ונאומי הזכייה של רבים מהזוכים עסקו בטראמפ. רופול שיחקה את תפקיד פסלון האמי בראיון דמה שנערך עם קולבר במהלך הטקס, בדומה לראיונות שמבצע בתוכנית האירוח שלו, לייט שואו עם סטיבן קולבר. שחקן ברודוויי, כריסטופר ג'קסון (אנ'), הופיע עם השיר "As" של סטיבי וונדר. אתר האינטרנט הרשמי של טקס פרס אמי לבידור בפריים טיים ה-69 [1] באתר LAT Times, 18 בספטמבר 2017, Stephen Battaglio
פוקימון אולטרה שמש ואולטרה ירח

פוקימון אולטרה שמש ואולטרה ירח (אנגלית: Pokémon Ultra Sun and Ultra Moon, יפנית: ポケットモンスター ウルトラサンウルトラムーン, רומאג'י: Poketto Monsutā Urutora San Urutora Mūn, מילולי: "Pocket Monsters: Ultra Sun & Ultra Moon") הם משחקי תפקידים שפותחו על ידי Game Freak, בהוצאת חברת פוקימון עבור הנינטנדו 3DS. המשחקים יצאו ברחבי העולם ב־17 בנובמבר 2017. הכותרים הם גרסאות משופרות של "פוקימון שמש וירח" עם קו עלילתי שונה. המשחקים הם הפרק השני בדור השביעי של משחקי התפקידים העיקריים עבור ה- Nintendo 3DS. נכון לסוף שנת 2018, נמכר למעלה מ-8 מיליון עותקים של המשחק ברחבי העולם. עלילת המשחקים מתרחשת באזור "אלולה" המבוסס על הוואי והם מציגים מספר פוקימונים חדשים. בדומה לכותרים הקודמים בסדרה, המשחק עוקב אחר מאמן צעיר במסע אימוני פוקימון ברחבי האזור. המשחקים כוללים צורות חדשות של הפוקימון נקרוזמה, וכן זנים חדשים של חיות אולטרה. המשחק זכה לקבלת פנים חיובית, כאשר המבקרים שיבחו את התכונות הנוספות הכלולות ב"שמש וירח", אם כי חלקם מתחו ביקורת על כך שהוא דומה מדי למשחקים אחרים בסדרה. מדיה וקבצים בנושא פוקימון אולטרה שמש ואולטרה ירח בוויקישיתוף אתר האינטרנט הרשמי של פוקימון אולטרה שמש ואולטרה ירח Skrebels, Joe (18 באוגוסט 2017). "Pokemon Ultra Sun and Ultra Moon Story Details Revealed". IGN. ארכיון מ-22 בספטמבר 2017. נבדק ב-22 בספטמבר 2017. {{cite news}}: (עזרה)
דאגלס A-20 האבוק

דאגלס A-20 האבוק (באנגלית: A-20 Havoc, "חורבן") היה מטוס תקיפה ומפציץ בינוני בעל שני מנועים שפותח על ידי דאגלס איירקראפט קומפני בשנות ה־30 של המאה ה־20 ושירת במהלך מלחמת העולם השנייה בכוחות האוויר של בעלות הברית; בעיקר בחילות האוויר של צבא ארצות הברית, חיל האוויר הסובייטי, חיל האוויר המלכותי וחיל האוויר הצרפתי. בשירות חילות האוויר של בעלות הברית כונו דגמי המפציצים בוסטון (Boston) ושאר הדגמים נקראו "האבוק", מלבד בחיל האוויר המלכותי האוסטרלי - שם כונו כל הדגמים "בוסטון". בחילות האוויר של ארצות הברית כונו דגמי הקרב הלילי P-70. A-20A: דגם היצור המשמעותי הראשון שפותח לשירות בארצות הברית לאחר שהדגמים הראשוניים פותחו לצורכי חיל האוויר המלכותי וחיל האוויר הצרפתי. דגם ה-A כלל זוג מנועי R-2600-3 ומספר מצומצם עם מנועי R-2600-11, והוא נכנס לשירות באביב 1941. סך הכל 143 מטוסים מדגם זה יוצרו. A-20B: דגם שיוצר בכמות גדולה של 999 מטוסים עבור חילות האוויר של ארצות הברית, אם כי בפועל יוצאו 665 מהם לברית המועצות ורק הנותרים נכנסו לשירות בארצות הברית. A-20C: דגם ה-C פותח בניסיון להגיע לדגם יצוא אחיד, בעיקר עבור בריטניה וברית המועצות. קדמת המטוס הייתה מזוגגת, הדגם כלל זוג מנועי RF-2600-23, מיגון לאורך המטוס ויכולת לנשיאת טורפדו במשקל 910 ק"ג. רוב מטוסי דגם זה נשארו לבסוף בשירות ארצות הברית לאור המתקפה על פרל הארבור, סך הכל יוצרו 948 מטוסים מדגם זה. A-20G: הדגם הנפוץ ביותר, הוא נכנס לשירות בתחילת 1943 וכלל שיפורים בעיקר לחימוש המטוס. בקדמתו הזגוגיות הוסרו ובמקום הותקנו ארבעה תותחי 20 מ"מ ושני מקלעי בראונינג M2 מק"כ. סך הכל יוצרו 2,850 מטוסים מדגם זה. A-20H: דגם דומה ל-G אך בעל זוג מנועים משודרגים R-2600-29 בעלי 1,700 כ"ס. סך הכל 412 מטוסים מדגם זה יוצרו. A-20J / Boston IV: דגם שתוכנן להוביל מבנה הפצצה וכלל עמדת מטילן נוספת בקדמת המטוס. סך הכל 450 מטוסים מדגם זה יוצרו, 169 מהם שירתו בחיל האוויר המלכותי תחת השם 'Boston IV'. A-20K / Boston V: דגם דומה ל-J אך בעל מנועים משודרגים R-2600-29. דגם זה היה דגם היצור האחרון של המטוס. אוסטרליה אוסטרליה - חיל האוויר המלכותי האוסטרלי ארצות הברית ארצות הברית - חילות האוויר של צבא ארצות הברית ברזיל ברזיל ברית המועצות ברית המועצות - חיל האוויר הסובייטי וחיל הים הסובייטי (לאחר המלחמה כונה "Box" בקוד נאט"ו) דרום אפריקה דרום אפריקה - חיל האוויר הדרום-אפריקאי הולנד הולנד הממלכה המאוחדת הממלכה המאוחדת - חיל האוויר המלכותי ניקרגואה ניקרגואה צרפת צרפת קנדה קנדה - חיל האוויר המלכותי הקנדי מדיה וקבצים בנושא דאגלס A-20 האבוק בוויקישיתוף אודות המטוס באתר "Aviation History" אודות המטוס באתר "Military Factory" הנתונים מתייחסים לדגם ה-A-20G
מפרץ היל

מפרץ היל (באנגלית: Hill Bay) הוא מפרץ רחב במזרח האי אונוור, בארכיפלג פאלמר, שבאנטארקטיקה. אורכו של המפרץ 9 קילומטרים ורוחבו 4 קילומטרים. המפרץ משרע בין נקודת ספלנצאני, לבין נקודת מיטשל. אל המפרץ נשפכים הקרחונים גריגורוב, לאנק ומיטב. המפרץ מופה באופן חלקי על ידי היחידה ההידרוגרפית של האדמירליות של הממלכה המאוחדת, בין השנים 1951–1952. שמו של המפרץ ניתן לו על ידי הוועדה המייעצת לשמות אנטארקטיים של בריטניה. המפרץ נקרא על שמו של לנארד סי. היל (Leonard C. Hill), שהשתתף במשלחות המחקר דיסקברי, כיהן כקצין בספינת המחקר המלכותית ויליאם סקורסבי בינואר – פברואר 1931 ובספינת המחקר המלכותית דיסקברי II בין השנים 1931 - 1939. מפרץ היל באתר הסקר הגאולוגי של ארצות הברית מפרץ היל באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ היל, תוך סימון אתרים נוספים באזור באתר copernix מידע גאוגרפי והיסטורי
נקודת מיטשל (אנטארקטיקה)

נקודת מיטשל או נקודת מיטצ'ל (באנגלית: Mitchell Point) היא לשון יבשה, בחוף המזרחי של האי ברבנט, בארכיפלג פאלמר, שבאנטארקטיקה. נקודת מיטשל מהווה את הקצה הדרומי של הכניסה למפרץ היל. הנקודה צולמה מן האוויר על ידי האנטיג אירוסרוויירס בע"מ בין השנים 1956 –1957, ומופתה בהתבסס על תצלומים אלה בשנת 1959. שמה של הנקודה ניתן לה על ידי הוועדה המייעצת לשמות אנטארקטיים של בריטניה. הנקודה נקראת על שמו של המנתח האמריקני סילאס וייר מיטשל שנחשב לאבי ענף הנוירולוגיה בארצות הברית; וזאת בדומה לאתרים רבים באזור זה אשר ניתנו להם שמות של חלוצים בתחום הרפואה. נקודת מיטשל באתר הסקר הגאולוגי של ארצות הברית נקודת מיטשל באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת מיטשל, תוך סימון אתרים נוספים באזור באתר copernix מידע גאוגרפי והיסטורי
טלקינזיס

טלקינזיס (באנגלית: Telekinesis; מיוונית: "טלה" – רחוק, ו-"קינזיס" – תנועה; ידוע גם כפסיכוקינזיס) הוא תחום בפאראפסיכולוגיה העוסק בהשפעה מנטלית על התנהגותו של החומר, כאשר בדרך כלל הכוונה היא ליכולת להניע גופים ממרחק. המונח המודרני בפאראפסיכולוגיה לטלקינזיס הוא פסיכוקינזיס (או בקיצור PK). מבחינת ההגדרה הקלאסית, הניחן ביכולת טלקינטית מסוגל להזיז עצמים בכוח מחשבתו בלבד. בשנים האחרונות גם השפעה מרחוק על מערכות ביולוגיות (אנשים, חיות, צמחים ותאים) נכללת בהגדרת המונח. בעל היכולת הטלקינטית יכול לגרום לשינוי ביולוגי, חיובי או שלילי על המערכת הביולוגית עליה הוא מפעיל את יכולתו. לדוגמה, אדם בעל יכולת טלקינטית יכול להשפיע על רגשותיו של אדם אחר על ידי התרכזות בעצם השינוי בלבד. למרות טענות רבות, מעולם לא הוכח קיומו של טלקינזיס, והתחום נחשב לפסבדו-מדע. רבים מהאפקטים הטלקינטיים לכאורה ניתנים לביצוע באמצעים קונוונציונליים, כמו פעלולי קוסמים. במבחנים מדעיים מאורגנים היטב, נכשלו טענות לטלקינזיס. טלקינזיס נפוץ ככוח על בספרות מדע בדיוני, קומיקסים, סרטים, סדרות טלוויזיה ומשחקי וידאו. הופעה בולטת מאוד נמצאת בספר הילדים מטילדה מ-1988 ומטילדה מ-2023 והעיבוד הקולנועי המוזיקלי מ-1996 והעיבוד הקולנועי המוזיקלי מ-2022. תופעת הטלקינזיס מופיעה כן בנובלה Telek (אנ'), זיכיון המדיה מלחמת הכוכבים, הסרט שלטון המוח משנת 1981, הסרט לופר מ-2012, סדרת הטלוויזיה של נטפליקס דברים מוזרים מ-2016, הסרט Psychokinesis משנת 2018 וסדרת משחקי הווידאו Mother מ-1989. ובסדרת הספרים שומרת הערים האבודות. טלפתיה מגנטיות אנושית תפיסה על-חושית טלקינזיס, באתר אנציקלופדיה בריטניקה (באנגלית) טלקינזיס, דף שער בספרייה הלאומית Bösch, Holger; Fiona Steinkamp, Emil Boller (July 2006). "Examining psychokinesis: The interaction of human intention with random number generators--A meta-analysis". Psychological Bulletin 132 (4): 497–523. doi:10.1037/0033-2909.132.4.497. PMID 16822162.
נקודת מיטשל

האם התכוונתם ל... נקודת מיטשל (אנטארקטיקה) – היא לשון יבשה, בחוף המזרחי של האי ברבנט, בארכיפלג פאלמר, שבאנטארקטיקה נקודת מיטשל (אורגון) – לשון יבשה ומצוק הבולט לתוך נהר קולומביה במדינת אורגון שבארצות הברית
As Is

As Is (בעברית: כמו שזה) הוא מחזה מ-1985 שנכתב על ידי המחזאי האמריקאי ויליאם מ. הופמן (אנ'). ב-1985, המחזה זכה בפרס דרמה דסק למחזה הטוב ביותר (אנ'), והיה מועמד לפרס טוני למחזה הטוב ביותר. המחזה מציג את ההשפעה שיש לאיידס, מחלה שהייתה די-חדשה בשנות ה-80 של המאה ה-20, על קבוצת חברים שגרה בניו יורק שבמדינת ניו יורק שבארצות הברית. מחזה זה היה אחד מהמחזות הראשונים, שמתאר את השפעת המחלה על הומוסקסואלים אמריקאים. כחודש לאחר מכן, ב-21 באפריל 1985, הועלה המחזה "The Normal Heart" (אנ') של לארי קרמר, שגם מחזה זה דיבר על איידס. במחזה זה מתואר זוג הומוסקסואלים, סול וריץ', הפותחים את המחזה, ואת פרידתם. ההחלטה הנחרצת של ריץ' להיפרד מתהפכת כאשר הוא חוזר לסול לאחר שנדבק באיידס ממאהבו החדש. ריץ' מחפש תמיכה רגשת והוא מראה איך אנשים עם איידס טופלו על ידי המשפחה, הרופאים וחבריהם האמריקאים. עמדותיהם הבלתי-אישיות והמתונות מובילות את ריץ' להכיר בחשיבותו של בן הזוג עבור האדם ההומוסקסואלי. ב-1986, עיבד הופמן את המחזה להפקה טלוויזיונית בבימויו של מייקל לינדזי-הוג (אנ') בכיכובם של ג'ונתן הדרי (אנ'), רוברט קרדין (אנ') וקולין דיוורסט (אנ'). גם הדרי וגם קרדין היו מועמדים לפרס CableACE (אנ'). המחזה הופק לראשונה על ידי Circle Repertory Company (אנ') ו-The Glines (אנ') ובוים על ידי מרשל וו. מייסון (אנ'). הצגת הבכורה של הפקה זו הייתה ב-10 במרץ 1985 בניו יורק שבמדינת ניו יורק שבארצות הברית. ההפקה הבאה הייתה בברודוויי, שהופקה על ידי ג'ון גלינס (אנ'), לורנס ליין (אנ'), לוסיל לורטל (אנ') וארגון שוברט (אנ'). הצגת הבכורה של הפקה זו הייתה ב-1 במאי 1985 בתיאטרון לוסיאום (אנ'). צוות השחקנים כלל את רוברט קרדין (אנ'), ג'ונתן הדרי (אנ'), ג'ונתן הוגן (אנ'), לו ליברטורה (אנ'), קן קליבן, וקלריס אריקסון. ב-2010, חברת התיאטרון Apple Core של ניו יורק הפיקה והציגה מחדש את המחזה. המחזה הופק גם בתיאטרון פינבורו (אנ') שבלונדון, בבימויו של אנדרו קיטס. שם ההפקה בלונדון נקראה על פי בחירת המבקרים של המגזין Time Out, והועברה לאולפני טרפלגר (אנ') ב-2015. Frank Rich (11 במרץ 1985). "Stage: 'As Is,' About AIDS, Opens". The New York Times. נבדק ב-5 באוגוסט 2014. {{cite news}}: (עזרה) Roberts, Sam (2017-05-01). "William M. Hoffman, Who Wrote the Pioneering AIDS Play 'As Is,' Dies at 78". The New York Times (באנגלית אמריקאית). נבדק ב-2019-10-17. Clarke, Cath (2018-12-12). "1985 review – desperately moving Aids-related drama". The Guardian (באנגלית בריטית). נבדק ב-2019-10-17. As Is - Broadway Play "As Is - 2013 Productions - Finborough Theatre". www.finboroughtheatre.co.uk. נבדק ב-2018-05-30. "William M Hoffman's As Is to run at Trafalgar Studios | News | The Stage". The Stage (באנגלית אמריקאית). 2015-06-09. נבדק ב-2018-05-30. Review: As Is - The Play, Gay Times, ‏2015-07-10 (באנגלית) (ארכיון)
הכוחות הצבאיים של קולומביה

הכוחות הצבאיים של קולומביה (בספרדית: Fuerzas Militares de Colombia) הם הכוחות המזוינים המשולבים של הרפובליקה של קולומביה. הם כוללים את כוחות היבשה, הצי וחיל האוויר. המשטרה הלאומית של קולומביה, אף שמבחינה טכנית אינה מהווה חלק מהצבא, נשלטת ומנוהלת על ידי המשרד להגנה לאומית, ומערך הגיוס הלאומי כולל בתוכו גם שירות במשטרה הלאומית ובכך היא מהווה דה-פקטו ענף של הצבא. צבא קולומביה הוא השלישי בחצי הכדור המערבי במונחים של כוח אדם אקטיבי, ובעל התקציב הגבוה ביותר ביבשת אמריקה אחרי צבא ארצות הברית וצבא ברזיל. לכוחות הצבאיים של קולומביה שורשים בצבא הקומונרים (Ejército de los Comuneros) שנוסדו ב-7 באוגוסט 1819, לפני ייסודה של קולומביה המודרנית, על מנת להילחם נגד האימפריה הספרדית בקמפיין של בוליבר לשחרר את גרנדה החדשה. כוחות הצבא הקולומביאניים השתתפו במלחמת העולם השנייה, ואף היה הצבא היחידי מאמריקה הלטינית שלקח חלק במלחמת קוריאה. מאז אמצע שנות ה-60 כוחות הצבא הקולומביאניים מעורבים במלחמת האזרחים בקולומביה. מדיה וקבצים בנושא הכוחות הצבאיים של קולומביה בוויקישיתוף אתר האינטרנט הרשמי של צבא קולומביה (באנגלית) ערך זה הוא קצרמר בנושא צבא ובנושא קולומביה. אתם מוזמנים לתרום לוויקיפדיה ולהרחיב אותו.
נמל התעופה הבין-לאומי בויאנט אוכאה

נמל התעופה הבין-לאומי בויאנט אוכאה (במונגולית: Буянт-Ухаа олон улсын нисэх буудал) הוא נמל התעופה הבין-לאומי הראשי של מונגוליה ומשמש כשער הכניסה האווירי העיקרי למדינה. הנמל ממוקם כ-18 ק"מ דרומית מערבית לבירה אולן בטור. הנמל משמש כבסיס לחברת התעופה הלאומית MIAT מונגוליאן איירליינס, וכן לחברות אארו מונגוליה, והונו אייר. שדה התעופה נמצא בבעלות ממשלת מונגוליה ומופעל על ידי רשות התעופה האזרחית במונגוליה. יש לו מסלול אספלט אחד (באורך של 3,100 מטר), ומסלול דשא באורך של 2,000 מטר. שדה התעופה משרת את תושבי מונגוליה מאז 19 בפברואר 1957. באותה תקופה הוא היה ידוע בשם שדה התעופה Buyant-Ukhaa. שדה התעופה החל בפעילות בינלאומית בשנת 1958 ואילו שירותי טיסה סדירים החלו רק בשנת 1961. שדה התעופה עבר התרחבות בשנת 1986. סבב שדרוג נוסף התרחש בין 1994 ל -1997, בעלות של 50 מיליון דולר. בעבר הנמל נקרא על שמו של ג'ינגיס חאן, מייסדה ושליטה הראשון של האימפריה המונגולית אך השם שונה ב-2021. בנמל התעופה יש 2 מסלולי המראות ונחיתות. בנמל ממוקמים משרדי הלשכה לחקירת תאונות אוויריות המונגולית. מדיה וקבצים בנושא נמל התעופה הבין-לאומי בויאנט אוכאה בוויקישיתוף אתר האינטרנט הרשמי של נמל התעופה הבין-לאומי בויאנט אוכאה Ulaanbaatar Airport, Skyscanner ערך זה הוא קצרמר בנושא שדות תעופה ובנושא מונגוליה. אתם מוזמנים לתרום לוויקיפדיה ולהרחיב אותו.
וסילי ארטמייב

וסילי גריגורייביץ' ארטמייב (ברוסית: Василий Григорьевич Арте́мьев; נולד ב-24 ביולי 1987) הוא שחקן רוגבי רוסי, המשחק כקשר בצסק"א מוסקבה מליגת העל הרוסית ברוגבי והוא קפטן נבחרת רוסיה ברוגבי. וסילי נולד בזלנוגרד שבמחוז מוסקבה, בגיל צעיר עברה המשפחה לדבלין והוא למד במכללה האוניברסיטאית בדבלין, בה שיחק בנבחרת ברוגבי. ב-2009 השלים את לימודיו במכללה. וסילי שיחק בקבוצת הנוער של לנסטר עד 2009 כשחזר לרוסיה, בה חתם בקבוצת VVA מחוז מוסקבה מליגת העל הרוסית ברוגבי. באמצע פברואר 2011 עבר לאנגליה וחתם בנורת'המפטון סיינטס לשנתיים. ב-2013 חתם לשלוש שנים בקרסני יאר קרסנויארסק הרוסית. ב-2014 הוכתר לשחקן המצטיין של הקבוצה בנובמבר 2019 חתם בצסק"א מוסקבה. בצעירותו זומן לנבחרת הנוער של אירלנד, אך מאז 2009 משחק במדי נבחרת רוסיה ברוגבי. ב-2010 שיחק בגביע צ'רצ'יל. ב-2011 הופיע עם הנבחרת בגביע העולם ברוגבי, כאשר הנבחרת מעפילה לגביע העולם לראשונה בתולדותיה. ב-2019 הנבחרת העפילה שוב לגביע העולם, כאשר ארטמייב משמש כקפטן הנבחרת. הוא דובר אנגלית טובה, מאחר שאת ילדותו ונעוריו העביר בדבלין שבאירלנד שם התמקצע ברוגבי. אחיו הוא במאי והוא נשוי לסופיה. מדיה וקבצים בנושא וסילי ארטמייב בוויקישיתוף וסילי ארטמייב, ברשת החברתית אינסטגרם וסילי ארמטייב, באתר ESPN Василий Артемьев переходит в «Красный Яр» (ברוסית) Василий Артемьев – лучший регбист «КЯ»! Байзат Хамидова – лучшая регбистка! (ברוסית) Выпуск 02 (04) / 2019 (ברוסית)
קוד אפוקליפסה

קוד אפוקליפסה (ברוסית: Код Апокалипсиса) הוא סרט פעולה רוסי משנת 2007. מלבד רוסיה, הצילומים נערכו בצרפת, איטליה, נורווגיה, מלזיה ואוקראינה. בנוסף, נערכו מספר סצנות באיי Alvøen ובפיורדים של אורלנד. המחבל ג'פאד בן זיידי גונב ארבע פצצות גרעין מצוללת אמריקאית ששקעה ומסתיר אותן בארבע ערים מרכזיות ברחבי העולם. את הפצצות ניתן לנטרל באמצעות קוד בן 11 ספרות. זיידי מת ושותפו, שכונה "המוציא להורג", עומד להפעיל את הפצצות. הוא נרדף על ידי שירות הביטחון הפדרלי ועל ידי הסוכנת מארי שחדרה בעבר לארגונו של זיידי. אנסטסיה זבורוטניוק - מארי ונסן פרז - לואי ולדימיר מנשוב - חאריטונוב אלכסיי סרבריאקוב - סרגיי טרונד ליונגבו אולג סטפן בוריס טוקארב "קוד אפוקליפסה", במסד הנתונים הקולנועיים IMDb (באנגלית) "קוד אפוקליפסה", באתר AllMovie (באנגלית) "קוד אפוקליפסה", במסד הנתונים הקולנועיים KinoPoisk (ברוסית) "קוד אפוקליפסה", באתר kinopoisk.ru "קוד אפוקליפסה", באתר הבימה מידע באתר VincentPerez.com Kod apokalipsisa (Apocalypse Code) (2007) "Western Norway Film Commission". אורכב מ-המקור ב-2007-08-03. נבדק ב-2007-09-10.